ཇི་བཞིན་མ་
གྲུབ་ན་དེ་ཁོ་ན་ཉིད་ཀྱི་ཏིང་ངེ་འཛིན་སྒོམ་པ་ཉིད་ཀྱིས་སྐྱོན་ཐམས་ཅད་སེལ་ལོ། །རྩིག་པ་བྲིས་
ནས་དཀྱིལ་འཁོར་ནང་མའི་དབུས་སུ་པདྨ་དཀར་བོ་འདབ་མ་བརྒྱད་པ་ཟེའུ་འབྲུ་མཛེས་ཚོན་ཟླ་
བའི་དཀྱིལ་འཁོར་གྱིས་མཚན་པ་འདབ་མ་རྣམས་ཀྱི་བར་དང་། ཁོར་ཡུག་ཏུ་རྡོ་རྗེའི་ཕྲེང་བ་
དཀར་བོ་གཞི་སྔོན་པོ་ཅན་གྱི་སྐོར་བ་ལྷ་རྣམས་ཤར་དཀར། ལྷོ་སྔོ། ནུབ་དམར། བྱང་སེར་བ།
སྟེགས་བུ་དམར་བོ། དྲ་བ་དྲ་ཕྱེད་གཞི་ནག་པོ་ལ་མུ་ཏིག་གི་ཕྲེང་བ་ནོར་བུས་དབུས་ན་མཛེས་པ།
306

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཨཏྭཱ
ནང་ན་ཟླ་ཕྱེད་རྡོ་རྗེ་ལ་སོགས་པ་དང་། མཚམས་ན་དྲིལ་བུ་དང་། བ་དན་དང་། རྔ་ཡབ་དང་།
དར་དཔྱངས་དང་། གོས་ཟུང་ལ་སོགས་པས་མཛེས་པ། རྟ་བབས་བཻ་ཌཱུརྱ་ལ་སོགས་པ་ཧརྨིའི་
རྣམ་པ་ཇི་ལྟར་མཛེས་པ། ཕྱི་ཁྱམས་ལ་མཚོ་དང་། རྫིང་བུ་དང་། ཆུ་བྱ་སྣ་ཚོགས་དང་། ལྗོན་
ཤིང་གི་ཕྲེང་བ་དང་། མེ་ཏོག་སྣ་ཚོགས་ཀྱིས་ཁྱབ་ཅིང་། བཀྲ་ཤིས་ཀྱི་རྟགས་བརྒྱད་དང་ལྡན་པ།
རྡོ་རྗེའི་ར་བ་གཞི་དཀར་བོ་ལ་རྡོ་རྗེ་ནག་པོའམ། དེ་ལས་བཟློགས་པ། མེ་རིས་དམར་བོ་ལ་ནག་
པོའི་རི་མོའམ། སྣ་ཚོགས་བྲིའོ། །དེ་ཡང་དཀྱིལ་འཁོར་ཆེ་བ་ཡིན་ན་རྩིག་པ་གྲུབ་མ་ཐག རང་
རང་གི་ལྷའི་གནས་སུ་ལྷ་རང་རང་གི་སྐུའམ། ཕྱག་མཚན་ནམ། ཐིག་ལེ་བཞག་པའམ་བྲི་བར་
བྱའོ། །
དེ་ནས་བུམ་པ་རྩ་བ་ནག་པོ་ར་རི་མེད་པ། ཁ་ཡེལ་བ། མགྲིན་པ་རིང་བ། ལྟོ་བ་ཟླུམ་པ།
གས་ཆག་མེད་པ། དབྱིབས་མཛེས་པའི་དབང་གི་བུམ་པ་བཞི་དང་། མཆོད་པའི་བཞི་སྟེ་
བརྒྱད་དམ། དེ་ཉིས་འགྱུར་བཅུ་དྲུག་གང་ཡང་རུང་བའི་ནང་དུ། སེང་ཚེར་བ་དང་། སྟག་ཚེར་
བ་དང་། ཀརྣི་ཀ་དང་། དབང་ལག་དང་། ལྷ་རྒོད་པ་སྟེ་སྨན་ལྔ་དང་། བྱུ་རུ་དང་། གསེར་དང་།
དུང་དང་། མུ་ཏིག་དང་། ནོར་བུ་སྟེ་རིན་པོ་ཆེ་ལྔ་དང་། འབྲས་སོ་བ་དང་། མོན་སྲན་གྲེའུ་དང་།
ནས་བཟང་བ་དང་། གྲོ་བཟང་བ་དང་། ཏིལ་བཟང་བ་སྟེ་འབྲུ་ལྔ་བོ་རྣམས་བཅུག་ཅིང་། སྤོས་
ཆུ་གཙང་མས་བཀང་སྟེ། ལྡུམ་བུ་གསར་བའི་ཁ་རྒྱན་དང་། རས་གཙང་མ་ཉམས་པའི་མགུལ་
ཆིངས་ཀྱིས་བརྒྱན་པ་ཕྱོགས་མདོག་ཅན་མེ་ཏོག་གི་ཕྲེང་བ་དང་བཅས་པ། དྲི་བཟང་གིས་བྱུག་
ཅིང་བདུག་སྤོས་ཀྱིས་བདུགས་ཏེ། བདག་པོའི་སྔགས་སམ་འཆད་པར་འགྱུར་བའི་དབང་གི་
ལྷའི་སྔགས་ལན་བདུན་བདུན་བཟླས་པས་བྱིན་གྱིས་རླབས་པ་རྣམས་ཤར་སྒོ་ནས་བརྩམས་ཏེ།
གཡས་སྐོར་གྱིས་ཕྱོགས་མཚམས་བརྒྱད་དུ་བཀོད། བུམ་པ་དེ་ཙམ་མ་རྙེད་ན་དབང་གི་བུམ་པ་
307

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞི་དང་། གཙོ་བོའི་བུམ་པ་དང་། ལས་ཀྱི་བུམ་པ་སྟེ་དྲུག་ལས་གོ་སྐབས་ཡངས་ན། གཙོ་བོའི་
བུམ་པ་དཀྱིལ་འཁོར་གྱི་ནང་དང་། དོག་ནཤར་སྒོའི་ཕྱི་རོལ་ཏུ་དབུས་སུ་གཙོ་བོ་དང་། གཡས་
སུ་དབང་བུམ་དང་། གཡོན་དུ་ལས་བུམ་རྣམས་བཞག་ཅིང་། དེ་ནས་རྟ་བབས་ལ་སོགས་པ་དང་།
མཆོད་ཡོན་ལ་སོགས་པའི་མཆོད་པ་རྣམས་དཀྱིལ་འཁོར་སྤྱི་དང་འདྲ་བར་བཤམ་པར་བྱའོ། །
དེ་ནས་ཁྲུས་ནས་བརྩམས་ཏེ་དཀྱིལ་འཁོར་སྒྲུབ་མཆོད་བསྔོ་བ་སྨོན་ལམ་རྣམས་སྒྲུབ་
ཐབས་ལྟར་བྱ་ཞིང་། མཆོད་པ་ནི་ལྷ་རེ་རེ་ནས་རྒྱས་པར་དབུལ་བར་བྱའོ། །དེ་ནས་དཀྱིལ་འཁོར་
ཁང་བའི་ཕྱི་རོལ་ཏུ་སོང་སྟེ་ལག་པ་གཉིས་གཅིག་ཏུ་སྦྱར་བའི་དྲིལ་བུའི་ཚུལ་དུ་སོར་མོ་ཐམས་
ཅད་འགྱེད་པ་ནི་སྤྱན་རས་གཟིགས་དབང་ཕྱུག་གི་ཕྱག་རྒྱ་བཅས་ཏེ། ན་མཿསརྦ་ཏ་ཐཱ་ག་ཏེ་བྷྱཿ
སརྦ་མུ་ཁེ་བྷྱཿ༔ སརྦ་ཏ་ཐཱ་ག་ཏ་ཨ་བ་ལོ་ཀ་ཏི་ཀ་ཏ་རུ་ཎ་མ་ཡ་ར་ར་ར་ཧཱུཾ་ཛཿསྭཱ་ཧཱ། ཞེས་སྤྱན་
རས་གཟིགས་ཀྱི་དབང་ཕྱུག་ཏུ་བྱིན་གྱིས་བརླབས་ནས་འབྲས་ཡོས་དང་། ཏིལ་དང་། ཆུ་དང་།
འབྲས་ཆན་དང་། མེ་ཏོག་དང་། ཀྲི་ས་ར་དང་། སྣུམ་བག་ཅན་གྱི་གཏོར་མ་དང་། ལག་པ་
གཉིས་སྙིམས་པ་སྦྱར་བ་གོང་མོ་གཉིས་ལ་འཁྱུད་པ་མཐེ་བོང་གཉིས་ཀྱི་སྟེང་དུ་མཛུབ་མོ་
གཉིས་བཞག་སྟེ། མཐེ་བོང་གཉིས་དང་མཐེའུ་ཆུང་གཉིས་ནང་དུ་བཀུག་པ་དམ་པ་སྦྱིན་པའི་
རྡོ་རྗེའི་ཕྱག་རྒྱ་བཅས་ཏེ། ན་མཿསརྦ་ཏ་ཐཱ་ག་ཏེ་བྷྱཿསརྦ་མུ་ཁེ་བྷུ༔ སརྦ་ཐ་མཉྫུ་བཛྲ་ཛ་ཡ་ཊི་བི་
ལ་ས་ཧཱུཾ་ཀྲི་ཏ་ན་ཀུ་མཱ་ར་སྭ་ཧཱ། ཞེས་པས་མཆོད་སྦྱིནརྡོ་རྗེར་བྱིན་གྱིས་བརླབས་ནས། རྒྱས་པ་
ལ་དེ་རྣམས་ཁ་དོག་སེར་ཞིང་རོ་བཅུད་རྒྱས་པ་དང་། ཕྱག་ན་རྡོ་རྗེའི་སྔགས་དང་ཕྱག་རྒྱས་
བདག་ཉིད་ཕྱག་ན་རྡོ་རྗེར་བྱིན་གྱིས་བརླབས་ནས། དབང་ལ་དེ་རྣམས་དམར་ཞིང་རོ་བཅུད་ལྕེ་
འདྲེན་པ་དང་། དྲག་པོ་ལ་སྲན་ཆན་དང་། ཀྲི་ས་ར་དང་། ཤ་སྣ་ཚོགས་དང་། ཉ་བཙོས་དང་།
རྗེན་པའི་གཏོར་མ་བཅུ་རྣམས་ཁ་དོག་དམར་བ་ལ་སོགས་པ་ལས་མཐུན་གཙང་མར་དྲི་དང་།
308

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ།
ཨཱཏི
མེ་ཏོག་དང་། བདུག་སྤོས་དང་། མར་མེ་དང་། མཆོད་ཡོན་དང་བཅས་པ་བཤམས་ནས་ལག་པ་
གཉིས་ཁུར་ཚུར་བཅངས་པ་སྦྱར་བ་ལ། ་ མཛུབ་མོ་བསྒྲེངས་ཏེ་ཚིགས་གསུམ་པ་ཅུང་ཟད་
བཀུགས་ནས་ལྷག་མ་རྣམས་གདུ་བུའི་ཚུལ་དུ་བྱས། ལྕགས་ཀྱུའི་ཕྱག་རྒྱ་བཅས་ལ། ད་ཤ་དིག
ལོ་ཀ་པཱ་ལ་ས་པ་རི་ཝཱ་ར་བཛྲ་ཨཾ་ཀུ་ཤ་ཛྲ ཞེས་པས་ཕྱོགས་སྐྱོང་འཁོར་དང་བཅས་པ་སྤྱན་
དྲངས་པར་བསམས་ལ། ཨོཾ་རུ་ཏྲ་ཡ་སྭཱ་ཧཱ། ཤཱ་ཀྲ་ཡ་སྭཱ་ཧཱ། ཨགྣི་ཡེ་སྭ་ཧྭ། བཻ་བ་སྭ་
ཧྭ། རཀྵ་ཨ་དྷི་པ་ཏ་ཡེ་སྭཱ་ཧཱ། མེ་གྷ་ཤྭ་ར་ཡེ་སྭཱ་ཧཱ། ཝ་ཡ་ཝེ་སྭཱ་ཧཱ། ཨོཾ་ཡཀྵ་བིདྱ་དཾ་པྲི་སྭཱ་ཧཱ།
ཞེས་པས་དབུལ་ཞིང་། སློབ་དཔོན་གྱིས་ལག་པས་བླངས་ཏེ། དགའ་བཞིན་དུ་ཕྱོགས་མཚམས་
བརྒྱད་དུ་གཏོར་ནས། ཤར་ཕྱོགས་རྡོ་རྗེ་ཅན་གྱི་ལྷ་ཚོགས་འཁོར་དང་བཅས། །གཏོར་མ་ཕུལ་བ་
འདི་དག་བཞེས་སུ་གསོལ། །ཅེས་པ་ནས། རི་ཡི་ལྷ་དང་གཙང་མའི་ཚོགས་བཅས་ལ། །སོ་སོ་སོ་
སོར་གཏོར་མ་ཕུལ་བ་འདི། །རབ་ཏུ་དགྱེས་པའི་ཡིད་ཀྱིས་བཞེས་ནས་སུ། །རང་རང་ཕྱོགས་སུ་
ལེགས་པར་བཞུགས་ནས་ཀྱང་། །རང་གི་བུ་སྨད་གཉེན་འདུན་མཛའ་བཤེས་དང་། །ནང་མི་
དམག་དང་དཔུང་བཅས་ཐབས་ཅིག་ཏུ། །ཕྲེང་བ་མེ་ཏོག་དྲི་དང་བདུག་པར་བཅས། །སྟོད་དང་
གཏོར་མ་མར་མེ་གུས་འབུལ་ན། །འདི་དག་གསོལ་ཞིང་ལེགས་པར་བསྣམས་ནས་ཀྱང་། །བདག་
གི་ལས་ཀྱི་འབྲས་བུ་མཆིས་པར་མཛོད། །ཅེས་པ་དང་། སྔར་གྱི་སྔགས་རྒྱས་འབྱུང་བོ་ཐམས་
ཅད་སྤྱན་དྲངས་པར་བསམ་ཞིང་ན་མ་སརྦ་ཏ་ཐཱ་ག་ཏེ་བྷྱཿཞེས་པ་ལ་སོགས་པས་ག
་་མ་
བསྔོས་ཏེ། ལྷ་དང་ལྷ་མིན་ཞེས་པ་ནས། གསན་ནས་ཕན་བདག་སླད་དུ་འདིར་གཤེགས་ལ། །
ཕྲེང་བ་མེ་ཏོག — ཅེས་པ་ནས། བདག་གི་ལས་ཀྱི་འབྲས་བུ་མཆིས་པར་མཛོད། ཅེས་པས་
བསྔོས་ལ། གཙྪ་ཞེས་པས་གཤེགས་སུ་གསོལ་ལོ། །སྔར་གྱི་ཕྱག་རྒྱས་བགེགས་རྣམས་བཀུག་
པར་བསམ་ཞིང་། ༀ་གུང་ཀ་རེ། ཞེས་པ་ནས། ན་མཿསརྦ་ཏ་ཐཱ་ག་ཏེ་བྷྱོཿ༔ ཞེས་སོགས་ཀྱིས་
309

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བསྔོས་ལ། གང་ཞིག་མཚན་མོ་རྒྱུ་བ་ཡི། །ཞེས་པ་ནས། དེ་རིང་ཕན་ཆད་བསྐྱེད་པར་གྱི། །ཞེས་
བརྗོད་དེ། ལས་སྔགས་ཀྱིས་བགེགས་རྣམས་བསྐྲད་པར་བྱའོ། །དེ་ནས་ལག་པ་བཀྲུས་ཏེ། ཉེ་
རེག་བྱས་ནས། ཕྱི་རོལ་ཏུ་འོངས་པ་རྣམས་བདུག་སྤོས་ཀྱིས་བསངས་ཏེ། ནང་དུ་ཞུགས་ནས་
མཆོད་ཡོན་དང་། ཉེར་སྤྱོད་ལྔས་མཆོད་དེ། རབ་འབྱམས་རྒྱ་མཚོ་དཔག་མེད་ན། །གོས་མཆོག་
ཇི་སྙེད་མཆིས་པ་དང་། །བདག་གིས་གུས་པར་བཤམས་པ་འདི། །ཇི་སྙེད་རྒྱལ་བ་སྲས་དང་
བཅས། །དེ་སྙེད་རྣམས་ལ་བདག་འབུལ་ན། །ཐུགས་རྗེ་མངའ་བ་ཁྱེད་རྣམས་ཀྱིས། །ཅི་བདེ་
བར་ནི་བཞེས་ནས་ཀྱང་། །སེམས་ཅན་དོན་ཀུན་མཛད་དུ་གསོལ། །ཨོཾ་ཡཀྵ་ཡ་ཝསྟྲ་སྭཱ་ཧཱ། ཞེས་
པས་གཙོ་བོ་ལ་གོས་ཟུང་དང་། འཁོར་རྣམས་ལ་གོས་ཡ་རེ་དབུལ་བར་བྱའོ། །དེ་ནས་ཤེར་སྙིང་
བརྗོད་ནས་དཀྱིལ་འཁོར་ལ་སྐོར་བ་བྱས་ཏེ། སངས་རྒྱས་ཐམས་ཅད་ལ་ཕྱག་བྱས་ནས་སློབ་མ་
རྣམས་དཀྱིལ་འཁོར་ཁང་བའི་སྒོ་དྲུང་དུ་བཀུག་ལ། ཁྲུས་བྱས་ཕྱག་དང་མནྜལ་ཕུལ་ནས་གྲལ་
རིམ་གྱིས་འཁོད་པ་རྣམས་ལ། ལས་སྔགས་ཀྱི་བསང་ཆུས་གཏོར་ནས་སྔར་ལྟར་བྱང་ཆུབ་ཏུ་
སེམས་བསྐྱེད་བྱས་ཏེ། དྲི་དང་མེ་ཏོག་དག་རང་གི་སྔགས་ཀྱིས་སྤྱིན། ན་མཿས་མནྟ་བུད་དྷ་ནཱཾ།
དྷརྨཱ་དྷཱ་ཏུ་སྭ་བྷཱ་ཝ་ཨཏྨ་ཀོ྅ཧཾ། ཞེས་བརྗོད་ཅིང་ལག་པ་གཉིས་ཁུ་ཚུར་བཅངས་པའི་མཐེ་
བོང་གཉིས་ནང་དུ་བཅུག །མཛུབ་མོ་གཉིས་བསྒྲེང་བའི་ཕྱག་རྒྱ་བཅས་ཏེ་ཆོས་ཀྱི་དབྱངས་ཀྱི་
དོན་བསམ་དུ་བཞུག དེ་ནས། ན་མཿས་མན་ཏུ་བུད་དྷ་ནཱཾ། བཛྲ་ཨདྨ་ཀོ྅ཧཾ། ཞེས་བཟླས་
ཤིང་ལག་པ་གཉིས་ཀྱི་སོར་མོ་ཐམས་ཅད་བཟློགས་ཏེ་སྣོལ་ལ་མཐེ་བོང་གཉིས་སྦྱར་ནས་སློབ་མ་
རྣམས་རྡོ་རྗེ་སེམས་དཔར་བྱིན་གྱིས་བརླབས་ལ། ན་མཿསརྦ་ཏ་ཐཱ་ག་ཏེ་བྷྱཿསརྦ་མུ་ཁེ་བྷྱཿ སརྦ་
ཐཱ་བཛྲ་ས་མ་ཡ་དྷིག ཞེས་པའམ། ན་མཿ སརྦ་ཏ་ཐཱ་ག་ཏེ་ས་མ་ཡ་བཛྲ་ཧཱུཾ། བཟླས་ཤིང་ལག་པ་
གཉིས་སྙིམ་པར་སྦྱར་ལ། སྲིན་ལག་གཉིས་ནང་དུ་གཞུག གོང་མོ་གཉིས་བཤེབས་ཏེ་གྱེན་དུ་
310

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ঊই
བསྒྲེངས་ལ། མཛུབ་མོ་གཉིས་ཚིགས་གསུམ་པའི་ཐད་ཁ་ནས་གང་ཙམ་གྱིས་མ་རེག་པར་བཞག
མཐེའུ་ཆུང་གཉིས་དང་། མཐེ་བོང་གཉིས་ཀྱང་དེ་ལ་ཕྱོགས་པར་གྱེན་དུ་སྒྲེང་བ་ནི་དམ་ཚིག་
ཐམས་ཅད་ཀྱི་རྡོ་རྗེའི་ཕྱག་རྒྱས་མེ་ཏོག་འཛིན་དུ་བཅུག་སྟེ། དཀྱིལ་འཁོར་ལ་སྐོར་བ་བསླབས་
ནས། དཀྱིལ་འཁོར་དང་བོའི་སྒོ་དྲུང་དུ་བཞག་སྟེ། དམ་ཚིག་པའི་སྔགས་དེ་ཉིད་བརྗོད་ལ།
སློབ་མའི་སྤྱི་བོར་རཾ་ཡིག་དཀར་བོ་ཟླ་བ་འཆར་ཁ་ལྟ་བུ་འབར་བའི་ཕྲེང་བ་རྣམ་པར་འཕྲོ་བ་
བསྒོམ་དུ་བཅུག་ནས་རྣ་བ་གཡས་པར་རྡོ་རྗེ་དྲིལ་བུ་འཁྲོལ་ཞིང་། གཡོན་པར་རྡོ་རྗེ་ཌ་ཞེས་པའི་
ལྷ་མོ་བསམ་མོ། །དེ་ནས་དཀྱིལ་འཁོར་དུ་བཅུག་སྟེ། དེ་བཞིན་གཤེགས་པ་ཀུན་གྱི་གནས། །
རྣམ་པར་རྒྱལ་མའི་དཀྱིལ་འཁོར་མཆོག. །སྙིང་བོའི་དཀྱིལ་འཁོར་འདི་རུ་ནི། །བདག་གི་སློབ་
མ་གཞུག་པར་བགྱི། །ལྷ་ཡི་རིགས་ཀྱི་རིམ་པ་དང་། །བསོད་ནམས་རིམ་པའང་དེ་བཞིན་ཤོག
རིགས་ནི་གང་གི་སྣོད་དུ་གྱུར། །འདི་ལ་བསོད་ནམས་མཐུ་ཡོད་པས། །དཀྱིལ་འཁོར་འདིར་ནི་
དེ་བཞིན་ཤོག །ཅེས་སློབ་དཔོན་གྱིས་བདེན་པ་བརྗོད་ནས། སློབ་མས་བྱང་ཆུབ་ཀྱི་སེམས་
ཡིད་ལ་བྱེད་བཞིན་དུ། མེ་ཏོག་འདོར་དུ་བཅུག་ལ། ན་མཿས་མནྟ་བུད་དྷ་ནཱཾ། བཛྲ་དྷ་ར་ཙཀྑུར་
བྱ་བ་ལོ་ཀ་ཡ་སྭཱ་ཧཱ། ཞེས་པས་གདོང་གཡོགས་བཀྲོལ་ཏེ། མེ་ཏོག་གང་ཕོག་དེ་ལྷ་ཡིན་ནོ་ཞེས་
བརྗོད་ཅིང་། དབུ་ལ་ཕོག་ན་མཆོག་དང་། ཞལ་ལམ་སྤྱན་ལ་སྔགས་དང་། སྐུ་སྟོད་སྨད་བར་
གསུམ་ལ་རབ་འབྲིང་ཐ་གསུམ་དང་། སྐུ་ལ་ཉེ་ན་མྱུར་བ་དང་། རིང་ན་རིང་བའི་དངོས་གྲུབ་
འགྲུབ་ལ། ལྷ་གཉིས་ཀྱི་བར་དུ་ལྷུང་ན་གང་ཉེ་བའི་ཕྱོགས་སུ་བསྡུ། མཉམ་ན་གང་དང་བ་དང་།
དེ་ཡང་མཉམ་ན་གཉིས་ཀའི་དངོས་གྲུབ་འགྲུབ་ཅིང་། དཀྱིལ་འཁོར་དང་བོ་ལས་ཕྱིར་ལྷུང་ན་
དངོས་གྲུབ་ཕལ་བ་འགྲུབ་ལ། ར་བའི་རི་མོ་ལ་བབས་ན་སྔགས་ལ་སོགས་པས་བར་ཆད་ཞི་བར་
བྱས་ནས་ལན་གསུམ་བསྐྱར་ཞིང་། ཡང་ཕྱི་རོལ་ཏུ་ལྷུང་ན་མཆོག་མི་འགྲུབ་ལ། མཆོད་པ་
::
311

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཀྲམ་པའི་ཡང་ཕྱི་རོལ་ཏུ་ལྷུང་ན་ཞི་བའི་སྦྱིན་བསྲེགས་བྱས་ནས་མེ་ཏོག་མདོར་དུ་བཅུག་ཅིང་།
དེ་ལས་ཀྱང་ཕྱི་རོལ་ཏུ་ལྷུང་ན་དངོས་གྲུབ་མི་འགྲུབ་པས། དབང་རྫོགས་པར་མི་བསྐུར་རོ། །
གལ་ཏེ་བདག་གི་མདུན་དུ་ཤོར་མ་ཐུབས་སུ་ལྷུང་ན་ཡང་ཞི་བའི་སྦྱིན་བསྲེགས་བྱས་ནས།
སླར་
ཡང་མེ་ཏོག་མདོར་དུ་བཅུག་ཅིང་། དེ་ལྟར་ལན་གསུམ་བྱས་ཀྱང་མ་གྲུབ་ནརེ་ཐག་བཅད་
པའམ། ཡང་ན་དཀྱིལ་འཁོར་གཞན་དུ་གཞུག་པར་བྱའོ། །
དེ་ལྟར་མེ་ཏོག་ཕོག་པའི་དཀྱིལ་འཁོར་བསྟན་ནས། འཇིག་རྟེན་དུ་ནི་ཀུན་མཁྱེན་དག །
ཨུ་དཾ་ཝ་རའི་མེ་ཏོག་ལྟར། །བརྒྱ་ལམ་ན་ནི་རེས་འགའ་ཞིག །འབྱུང་འགྱུར་ཡང་ནི་མི་འབྱུང་ངོ་། །
གསང་སྔགས་སྤྱོད་པའི་ཚུལ་འབྱུང་བ། །དེ་བས་ཀྱང་ནི་དཀོན་པ་སྟེ། །གང་གིས་སེམས་ཅན་
མཉམ་མེད་དོན། །བླ་ན་མེད་པ་བྱེད་པར་ནུས། །བསྐལ་བ་བྱེ་བ་དུ་མ་རུ། །སྔོན་དུ་སྡིག་པ་བྱས་
པ་ཡང་། །དཀྱིལ་འཁོར་འདི་འདྲ་མཐོང་མ་ཐག །དེ་དག་ཟད་པར་འགྱུར་ཡིན་ན། །གྲགས་པ་
མཐའ་ཡས་སྔགས་སྤྱོད་པའི། །ཚུལ་ལ་གནས་ན་སྨོས་ཅི་དགོས། །སྐྱོབ་པའི་གསང་སྔགས་
བཟླས་ན་ནི། །གོ་འཕང་བླ་ན་མེད་པར་འགྱུར། །སྤྱོད་མཆོག་འདི་ལ་གང་རྣམས་ཀྱིས། །བློ་གྲོས་
ཤིན་ཏུ་མི་གཡོ་ན། །སྡུག་བསྔལ་ཐམས་ཅད་འབྱུང་བ་ཡིས། །ངན་འགྲོ་དེ་ཡིས་གཅོད